Publication: Magyar Közlöny
Issue: MK-2001-37 (Year: 2001, Number: 37)
Era: 1990-2004
Section: a 9/2001. (III. 30.) EüM—FVM együttes rendelethez
Paragraph Index: 146

2. A GLP felügyelőnek a következőket kell ellenőriznie: 2.1. tiszták-e és megfelelően működnek-e a berendezések; 2.2. vezetnek-e nyilvántartást a mérőeszközök működéséről, karbantartásáról, használhatóságáról, kalibrálásáról és validáltságáról (ideértve a számítógépes rendszereket is); 2.3. megfelelő címkékkel jelölik és tárolják-e az anyagokat és készítményeket, összehasonlító anyagokat, megfelelő-e a tárolási hőmérséklet, ügyelnek-e a készítmények lejárati idejére; a reagensek címkéjén szerepelnie kell az anyag származási helyének, megnevezésének, összetételének és koncentrációjának, továbbá más, a vizsgálat szempontjából fontos adatoknak; 2.4. a vizsgálati mintákat megfelelően azonosítják-e a vizsgálati rendszer, a vizsgálat, továbbá a mintavétel jellege és időpontja alapján; 2.5. a használt eszközök és anyagok nem befolyásolják-e a vizsgálati rendszerek működését. IX. Vizsgálati rendszerek

Source: https://magyarkozlony.hu/hivatalos-lapok/8045a6efec4e9cee33e95b767899aa4d30ad93d9/dokumentumok/41d604c3b33cf978f8aa24a3eeba9126589d509c/letoltes